
Rayedarên Amerîkayê diyar 
kirin ku ew, 5 Ajanên Komara 
Îslamî ya îranê ku 3 mehan berî 
niha li binkeya sîxorî û terorîstî 
ya rejîma Îslamî a îranê li 
Hewlêrê de hatibûn girtin, ber 
nadin. 

Di çend rojên borî de Serokê Herêma Kurdistanê, Mesûd Barzanî di bersiva gefxwerina Turkiyê li Herêma 
Kurdistanê, daxuyanî dan û gotibû ku :"Heke Turkiyê ji bo 100 hezar Turkemenan wî mafî di xwe de dibîne 
ku êrîşê Kerkûkê bike, hingê mafê Herêma Kurdistanê jî çêdibe ku ji bo 30 milyon Kurdan êrîşê Turkiyê 
bike". Piştî nîqaşkirina ew daxuyaniyên Serokê Herêma Kurdistanê, desthilatdarên Turkiyê, dijkiryar ji xwe 
nîşan dan û Artêşê dest bi çalakiyên leşkerî li ser sînorê Herêma Kurdistanê kir. 

Berdevkê Wezareta Karê Derve yê Amerîkayê, Şan Mek Kormek di vê derbarê de da zanîn ku nabe 
Turkiye yek alî dest bi êrîşê bike û sînoran bibezîne. Em wî karî baş nazanin. Herwiha YE'ê jî daxwaz ji 
Turkiyê kir ku xwe ji êrîşeke wiha biparêze û pirsgirêkên derveyî sînorên xwe ji rêya diyalogê çareser bike. 
Yek ji mercenên wergirtina welatan bona endambûn di YE'ê de eve ye ku ev welat sînorên welatên din 
nebezîne. Turkiye jî ku daxwazkarê vê endambûnê ye, divêt vê yekê berçav bigire. 


Xelkê Merîwanê Dikanên 
Xwe Qifilkirin 

Li gor agahiyên 
Navenda Nûçeyan ya 
PDK îranê, ji bo 
derbirîna nerazîbûna 
xwe li hember cinayeta 
hov a vê dawiyê ya 
hêzên rejîmê(kuştina 
ciwanekê bi navê 
Wîiya Mihemediyan 
û birîndarkirina yekê 
din bi navê Bextiyar 

Mihemediyan) û her wiha îlankirina kerb, kîn û 
vêzariya xwe ji rejîmê, xelkî Merîwanê roja 
21.01.1386(10.04.2007)'an, dikin û bazarên 
xwe daxistin. 

Hewce ye were gotin ku hêzên dijî gelî yên 
rejîmê cinayeta han roja 20'ê mehê afirandin. 


Li Berlînê Konferansa 
Bedirxaniyan Pêk Tê 

Malpera 

"amude.com"ê di 
nûçeyekê de 
ragihand, di rojên 21 
û 22'ê vê mehê de, li 
Berlînê paytexta 
Almaniyayê dê 
çaremîn konferansa 
Bedirxaniyan li dar 

keve. Komek ji pisporên Kurd û biyanî dê di 
du rojan de li ser rewşa berhemên Kurdî yên 
çapkirî di salên 1898 - 2007'ê de û herwiha li 
ser rewşa azadiya ramanê û binpêkirina vî 
mafî lêkolînan pêşkêş bikin û wan giftûgo 
bikin. Piştî ku ev konferans sê caran li 
Kurdistana îraqê hate lidarxistin, îsal yekemîn 
car e ku ew li derveyî Kurdistanê û ji aliyê 
dezgehên serbixwe ve tê amadekirin. 


ZIMAN U RAMAN 

ziman çeka netewan e. Yan jî Welat û warê miletan e. 
Rewşa ku bi seh û rihê miletan hatiye xemilandin, 
nîşana neteweperwerî, nîştimanperwerî û Millîbûyînê 
ye... r. 9 

SIYASÎ 


Daxuyaniya Hevbeş a Partî û 
Rêxistinên Kurdistanî 


G elên Nîştimanperwer û 
Demokrat û Aşitîxwaz, 

Netawa Kurd û gelê 
Kurdistanê 

Di waxtekê de ku li cîhanê, 
guhartinên giring çê dibin, rêz li 
demokrasî û mafê mirovan û li nêrînên 
cuda û parastina qanûn û daxwaza gelan 
têne girtinê, rejîma Turkiyê di vê demê 
de dijî nirxên hanê derdikeve û mafê xwe 
dizane, bi mihaneyên bê bingeh û pûç 
wekî parastina mafê Turkmanan li îraqê, 
desttêwerdanê di nava kar û barên 
navxweyî ya dewleteka serwer bike. Eva 
di demekê de ye ku li îraqê hemû mafên 
netewî û domokratîk ên Turkman hatiye 
çespandin û desteberkirinê, nûnerên 
Turkmanan li Parlemantoya îraqê û 
Kurdistanê hene û di Projeya Destûra 
Herêma Kurdistanê da jî mafê wan 
hatine destnîşankirinê. 

Ev partiyên jêrîn pirsa vê yekê dikin 
ku çawa Turkiye maf dide xwe ku bi 
hênceta pirsa Kerkûkê, ku bajareke bi 
nasname Kurdistanî ye, desttêwerdanê di 
nava karên navxweyî yên dewleteke 
serbixwe û xwedî serwerî bike, di halekê 
de ku Destûra îraqê di madeya xwe ya 
140'an de şiklê çareserkirina pirsa 
Kerkûkê diyar kiriye û Destûra nu ya 
îraqê ji aliyê piraniya gelên îraqê ve 


hatiye pejirandinê. 

Turkiye bi xwe xwediyê gelek 
pirsgirêkan e. Yek ji wan, kêşeya netewî 
ya Kurdên Bakûr e, ku pirsa 30 milyon 
Kurd e. Kurd di Turkiyê da ji her mafên 
netewî û demokratîk par e. Çêtir eva ye 

Turkiye bi xwe xwediyê 
gelek pirsgirêkan e. Yek ji 
wan, kêşeya netewî ya 
Kurdên Bakûr e, ku pirsa 30 
milyon Kurd e. Kurd di 
Turkiyê da ji her mafên 
netewî û demokratîk par e 

ku Turkiy li cihê fikirîn ji rewşa 
Turkmenên îraqê de, pirsgirêka 
neteweya Kurd bi awayekî demokratîk û 
aştiyane çareser bike. Bi taybet ku 
siyeseta gefxwarin û desttêverdana wê 
xizmeta berjewendiya Kurd û Turk nake. 

Em hejmarek ji partiyên Kurd û 
Kurdistanî, yên ku navên wan li jêr 
hatiye, desttêwerdana ne qanûnî ya 
Jurkiyê bo nav kar û barên navxweyî yên 
îraq û Kurdistanê mehkûm dikin û ji 
Rêxistina Neteweyên Yekbûyayê (UN) 
Yekîtiya Ewropî (EU), hêzên hevalbend, 
sazî û dezgehên navneteweyî yên mafên 
mirovan û aşitîxwaz daxwaz dikin ku li 


hemberê gef û desttêwerdana Jurkiyê û 
dewletên din yên herêmê wek îran û 
Sûriyê ku nexwazin aramî û aşitî di 
herêmê de cigir be, bisekinin. 

Em derheq maytêkirinên Turkiyê li 
Kurdistana îraqê, piştgiriya halwesta 
Serokatiya Herêma Kurdistanê û Serokê 
Herêma Kurdistanê rêzdar Mesûd Barzanî 
dikin û helwesta wan ya derheqa kêşeya 
Kurd li seranserî Kurdistanê, wekî 
helwesta xwe dizanin. 

Em êrîşên bê edebî û ne siyasî yi 
karbidest, siyasetmedar û medyayê 
Turk li ser birêz Serokê He 
Kurdistanê mehkûm dikir 




Partiya Demokrata I 
îranê (PDKÎ), 

Partî Azadî Kurdistan-(PAK) 

Partî Azadî Kurd li Sûriyê, 

Partî Demokratê Kurd li 
Sûriyê(EI-Parti), 

Partiya Demokrata Kurdistan- 
PDK (Bakûr) 

Partiya Pêşverûya Demokrata 
Kurd li Sûriyê 

Partiya Sosyalîsta Kurdistan- 
(PSK) 

Partiya Welatparêzên 
Demokratên Kurdistan-(PWD) 

Partî Yekîtî Kurd li Sûriyê, 

Partiya Yekitiya Demokrata Kurd 
li Sûriyê 

Rêkeftina Demokrata Kurd li 
Sûriyê 

12.04.2007 


Ronvekirina Sekretariyeta PDK îranê Li Ser Çewaşekariyên Din 

Yên Taqima Mela Hesen 



G irûpa Mela Hesen Restigar di 
daxuyaniyekê de li bervara 
17.01.1386(06.04.2007)'an, ku bi 

navê Komîsyona Ragihandina xwe ve 
weşandine, careke din şer û aloziyên li 
navbera çend Pêşmergeyan de kirine bi 
hêvênê propagendeyek nû. Di vê 
daxuyaniyê de xwestine sedi 
pirsgirêk û aloziyan bixin stûyê 
Pêşmergeyên PDK îranê û xwe bê guneh û 
bêxeta nîşan bidin. 

Li vê derheqê de her wekî wê ku 
derfeta han jî bi başî rnifah jê standibin û 
çavnihêriya vê fersenda zêrîn kiribin, 
careke dinê çûne ser bûyerên berê û karên 
şaş û çewtên xwe dubare kirine. Wiha tê 
xuya kirinê ku rêveberiya aliyê wan bawerî 
bi vê axavtinê anîne ku "Diro heta mezintir 
be, xelik pêtir baweriyê pê tîne". 

Berevajî karên çewt ên vê girûpê, em 
tevî nerihetî û bidaxbûna xwe ji van 
pevçûnan, didin zanîn ku em sedema wan 
pirsgirêk û aloziyan ji aliyê wan ve dizanin. 
Çunku ev girûpa pê nexweş ninin ku bi wî 
awayî di nava xelkê de xwe nîşan bidin. 
Herweha ji hejmara wan Pêşmergeyên ku li 
vê midehê de jî birîndar bûne yan lêdan 


xwerine, para herî zaf Pêşmergeyên PDK 
îranê ne. Lê em li ser vê baweriyê de ninin 
ku van pirsane di dezgehên ragihandinê de 
belav bikin û nigeraniyên pêtir ji xelkê re 
DÎnin. 

Ji aliyê dinê ve, daxuyaniya han bas ji 
pêşwazî ji daxwaza Serokatiya Herêma 
Kurdistanê: "Bo bihevre karkirina di 
çarçoveya partiyekê de dike". Ev îdeaya 
girûpa Mela Hesen nerast e, çimkîji aliyekê 
ve li cihê xweşkirin û afirandina zirûfê bo bi 
hev re karkirinê, pirsgirêk û şerê du 
Pêşmergeyan mezin û dikin bi pêxora 
piropagende û leşkerkişiyên bo ser 
binkeyên Partiyê û li kiryar de alozkirina 
rewşa niho ya binkeyan. Ji aliyê dinê jî 
haydar kirina alîgirên xwe li ser bas û qalên 
di rûniştina bi Serokatiya Herêmê re bi 
awayekî nivîskî. Doma kakila daxuyaniyê li 
ser înternetê aliyê piropagendeya şaş ya vê 
daxuyaniyê bi zelalî eyan dike. Di vê 
daxuyaniyê de ev hemû şert û mercên ku 
bo "Karkirina di yek Partiyê de" anîne, ji 
hemû xwendevanek daxuyaniyê re nîşan 
dide ku ev mercane wekî daxwaza 20 xaliya 
wana berî cudabûna ji partiyê ye û ne tenê 
derfeta bihev re karkirinê pêk naîne, belkî 



navberê zêdetir û dûrtir dike. 

PDK îranê ku her li destpêkê ve heya 
niha xwazyarê yekgirtina Partiyê bûye û 
heye, li ser vê baweriyê ye ku hewce ye li 
cihê mezinkirina pirsên biçûk, rêçareyên 
jêhat û baş jêre bên dîtin û li pratîk û 
kiryarê de - ne bi hela û hewar - derfet ji 
bo dostanî û yekgirtinê were pêk anîn. 
PDK îranê 
Sekretariya 

Bûyerek Dilêş Û Ceribînek 

Binirx 


Têmûr Mistefayî 


B ^avabûna rejîma Komra Îslamî di 
îranê de, li cihê vekirina rûpeleke nû 
bo berbirû bûn tevî pirsa gelên îranê 

û yek ji wan gelê Kurd, di vê pêxemê de 
xebat li dijî rejîma Paşatiyê kiribû, gelek 
şehîd dabûn û tûşî girtin, azar û êşek zaf 
bibû. Rejîma Komara Îslamî her li rojên 
yekem yên hatine serkar a xwe de dest 
avête pîlanan li dijî vî gelê mafxwaz û her 
rojê li cihekê û her carê bi hêcetekê cehda 
teyîsandin û sepandina şer bi ser gelê Kurd 
de dida. Di yekem rojên biharê li roja 
Newrozê de rojek ku bo tev îraniyan roja 
bixwe de hatin, xwe nûkirin, dilpakî û ... bû 
û bi bihara azadiyê hatibû binavkirinê. Di 
wê bihara azadiyê de rejîmê li bajarê Sinê 
di kompiloyek darêtî de bi dehan kes ji 
xelkê wî bajarî kuştin û newroza kesk û 
rengîn, sor û bixwîn kir. Newroza Sine bi 
newroza bixwîn hate binavkirin û eva 
yekem zenga xeterê bû ku rejîma taze bi 
desthilat gihîştî lêxist û da eyanê. Ew zenga 
xeterê dom kir. Bi her awayekê be şer li wî 
bajarî de hat rawestandin, lê kifş bû ku 
rejîm şer û kompiloyên xwe nasekinîne, 
pîlan û kompiloyên han dom kirin, heta 
şerê seranserî li dijî gelê Kurd lê derxistin 
holê. Merema min ji vê gotarê baskirin li 
ser yek ji wan kompiloyan e, pîlana 31'ê 
Xakelêweyê li bajarê Nexedê ye. Pîlanek 
armancdar û li pêşde darêtî bo têkdana 
dostînî û biratiya du gelên bira û hevqeder 
yên Kurd û Azerî ku dîrokek dûr û dirêj di 
hevalbendî û biratiyê de hebûne û di salên 
1324 - 1325 (1945 - 1946)'an de li dema 
avakirina Komara Kurdistanê û 
Hikûmeta Millî ya Azerbaycanê de bo 
parastina destkevtên neteweyî yên xwe 
peymana dostîniyê îmza kiribûn û bo 
parastina wan destkevtane jî mil bi milê 
hev berevanî jê dikirin. Yek ji xalên vê 
peymannameyê eva bû ku hergav ji aliyê 
Hikûmeta Navendî ve êrîş bo ser her du 
aliyan bê kirinê, her du alî wekhev li 
hemberî êrîşê de rawestin û berevaniyê 
bikin. Lewra bi nasîna vê pêşîneyê bû ku 
rejîma kevneperest a Komara Îslamî di 
kompiloyeke darêtî li bajarê Nexedê di 
navbera xelkê vî bajarî de şer derxist holê. 

PDK îranê piştî ragihandina tekoşîna 
eşkere ya xwe dest avête hin çalakiyan bo 
vekirina bîroyên xwe li bajarên Kurdistanê 
de. Bo vê meremê jî bi şêwirmendiya tevî 
mêrmaqûlên her du gelên Kurd û Azerî û li 
ser rizamendî û qebûlkirina wan 
bernameyek darêt ku di roja 31'ê 
Xakelêweyê li wî bajarî de mîtîngekê bo 
Kurd û Azeriyên wî bajarî pêk bîne û di vê 
mîtîngê de tevî dubarekirina dostînî û 


biratiya her du gelên bira û hev xebat, 
herwiha tekoşîna eşkere ya xwe jî 
rabigihîne. 

Di demekê de ku mîtîngê taze 
destpêkiribû û Dr. Qasimloyê nemir taze 
mijûlê pêşkêşkirina gotara xwe bû, ku ji 
aliyê du girûpên bi navên Qetarî û 
Mebûdî ve ku du mohreyên ser bi "Sawak" 
(Dezgeha Sîxor û Ajanê) a rejîma berê bûn 
û bi serkarhatina rejîma Melayan kincên 
xwe guhartibûn û bibûne micahidên 
Hesenî. 

Li bin rênîşanî û fermanên Hesenî 
(Melayê kevneperest û paremayî) de 
kombûna xelkê dane ber guleyan û 
şerek nexwastî bi ser her du gelên 
Kurd û Azeriyên akinciyê wî bajarî de 
sepandin. Ew şer 3 rojan domiya û di 
wî şerî de dehan û bi sedan kesên 
bêguneh ji her du aliyan ve bûne gorî. 
Sedema teyîsandina wî şerî jî vedigere 
ser tirsa rejîmê ji yekîtî û biratiya wan 
du neteweyên bindest. 

Herçiqas li wî şerî de hêza hikûmetê 
jî bo berevanetiyê hatibû û xwe bêalî 
nîşan dida, lê bi kiryar pişta Azeriyan 
digirt û bera topxane û çekên xwe 
dabûye aliyê taxên Kurdan. Her bi 
sedema wî şerî jî hejmarek zaf ji 
Kurdan koçberî gund û bajarên 
derdorê bûn û Komara Îslamî jî tu 
balek ji wan re neda. 

PDK îranê bo parastina biratiya her du 
neteweyên Kurd û Azerî li roja 2'ê 
Banemerê de agirbest ragihand û hêza xwe 
û Kurd li wî bajarî de vekişand. Hewceye 
were gotinê ku di wî şerî de hejmarek zaf ji 
Azeriyên ku ji pîlana rejîmê têgihîştibûn, ne 
tenê li şerê dijî Kurdan de pişikdarî nekirin, 
belkî Kurdên birîndar di malên xwe de 
diveşartin da ku nekevine destê 
micahidînên dilreq û kîndar yên Mela 
Hesenî. 

Nûnerên Kurd piştî dawî hatina şer bi 
hemû karîn û şiyana xwe bi serî lêxistin li 
dem û dezgehên hikûmetî li Urmiye û 
Tehranê û nemaze çûne cem Xomeynî jî da 
ku gunehbar û tawanbarên teyîsandina şer 
bidin dadgehê, lê hemû hewl û bizavên 
wan bê encam man. 

Mehdî Behadiriyan nûnerê Xomeynî ku di 
destpêka Payîza 1358 (1980)'an de bo 
vekolîn li ser Kurdistanê hatibûn deverên 
Kurdakincî, li dema vegeriyana xwe de bo 
Tehranê bi awayeke fermî raporek da destê 
hikûmetê û cinayetên Hesenî, Mebûdî û 


Qetarî eşkere kiribûn. Di rastî de li vê 
raporê de her ev tiştane hebûn ku Kurdan 
pêşkêşî rejîmê kiribûn. 

Di vê midehê de Micahidên cinayetkar 
yên Hesenî gelek cinayetên din weke 
qirkirina xelkê gundên Qarnê, Qelatan, Kanî 
Mam Seyde, Sewze, Serçinar û ... afirandin. 
Lê ji ber wê ku pîlan yên rejîma kevneparêz 
û dijî mirovî ya Komara Îslamî bûn, netenê 
rêveberên kompiloyê û cinayetkar ceza 
nedan, belkî xelat kirin. Heseniyê paremayî 
û kevneperwer ku rêxweşkerê pîlanê û 
belavkerê çekan di nav Turkan de bû, 
dereceya pêşnimêjiyê bo bajarê Urmiyê pê 
hat dayînê. Zahirnejad jî li "Sertîpî" yê ve 
bû bi Serleşker. Di rastî de li cihê cezadana 
wan xelat kirin û girtiyên şer jî ku Kurd 
bûn, bi encamder û sebebkarên şer dan 
zanînê. 

Çend salan piştî vê pîlanê bo para herî 
zaf ya Azeriyan re eyan bû ku ew, pîlana 
rejîmê bûye, lewre tevî derbirîna 
peşîmaniyê ji kiryarên derbasbûyî ya xwe, 
dawî bi hevkariyê xwe bi rejîmê re anîn û 
niha jî piştî 28 salan em şahidê pêşveçûna 
Azeriyan in ku sala borî li du bizavên 
neteweyî de li dijî bêhurmetiya ku li 
rojnameya "Cawan" de bi Azeriyan hatibû 
kirinê, rawestiyan. Herwiha li roja zimanê 
zikmakî de bi nisbet binpêkirina maf û 
azadiyên wan û herwiha sivikatiyên ku ji 
aliyê rejîmê ve tên meşandinê, dest bi meş 
û nerazîbûnan kirin. Hêjayî gotinê ye ku li 
her du wan nerazîbûnan de Kurdan li 
Nexedê de piştevaniya Azeriyan kirin û 
dirûşmên wan li dijî rejîmê hevpar bûn. 

Xêncî pişikdariya hevpar ya Kurd û 
Azeriyan li meşên wî bajarî de, niha xortên 
gelên Kurd û Turk li wî bajarî (Nexedê) de 
komîteyek hevpar pêk anîne ku eva jî cihê 
dilxweşiyê ye û nîşan dide ku pîlana rejîmê 
bo afirandina dijberî li vî bajarî de û 
herwiha li wan bajarên ku Kurd û Turk bi 
hevre dijîn, şikist xwarî ye. Lewra rejîm bi 
dilekî kuldar û tejî keser û bêrehmane êrîşê 
dike ser wan û şehîd dike. 

Pêkhatina Kongireya Neteweyên 
îrana Federal ku têde Kurd û Turk bi 
hevre xebatê bo destve anîna mafên 
rewa û berheq yên xwe dikin, kopika 
hevkariya van du gelan e. Bêguman ev 
hevalbendî û hevkariya heta gihîştina 
her du gelan bi maf û azadiyên wan roj 
bi rojê xurtir dibe. Li salvegera vê 
bûyerê de em bi bîr tînin ku rejîm bona 
biçokde anîn û afirandina dijberiyê li 
navbera neteweyên bindest yên îranê 
ku qedera wan hevpar e, ji tu pîlanekê 
xwe naparêze. Eva xortên neteweyên 
bindest yên îranê ne ku bi yekkirina 
refên xwe û xebat li dijî vê rejîma 
cinayetkar heya herifandina wê û anîna 
ser kar a rejîmek demokratîk û Federal, 
pîlanên rejîmê pûç dikin. 

Wergerandin: Rondik 

SIYASÎ 


Nerazîbûna Kongireya Neteweyên îrana Federal Li Dor 
Bi Dawîhatina Çavdêriya Konseya Mafên Mirovan 
A NY’ê Li îranê De 


K 


onseya Mafên Mirovan a NY'ê di 
ragihandinekê de roja 26.03.2007'an, 
îlan kir ku biryar girtiye ku dawiyê bi 

çavdêriya xwe li ser rewşa mafê mirovan li 
îranê de bîne. 

Konseya Mafê Mirovan a NY'ê, di 
demekê de pê re gihîştinê bi rewşa mafên 
mirovan li îranê de ji destûra karê xwe de 
derdixe ku çend mehan zêdetir nine ku bi 
ser biryara Kora Giştî ya NY'ê derheq 
mehkûmkirina jordeçûna binpêkirina mafê 
mirovan li îranê de, derbaz dibe. 

Biryara han di demekê de hatiye girtin 
ku rejîma hov a Komara Îslamî ya îranê her 
cure dengeke azadîxwaziyê li îranê de 
fetisandiye û bj awayeke bi bername û 
pîlan darêtî di îranê de û nemaze di wan 
herêman de ku neteweyên din ên îranê tê 
de niştecih in, binpêkirina mafên herî 
sereke û destpkîn ê mirovan jî didomîne û 
rewş heta diçe xirabtir dibe. 

Rejîma Melayan ku niha bi sedema 
bernameyên xwe yên Etomî bi tevahî di 
hemû cîhanê de ketiye ber êrîşan, siyaseta 
eşkere a serkut û kuştina dijberan û heta 
xelkê sivîl jî di destûra karê xwe de daniye 
ku bi vî awayî tirs û xofê bixe nava civakê 


de û her kesekê bi pêvezeliqandina markên 
weke: "Stûna pêncem a dijmin û ...", li nav 
dibe û bê ser û şûn dike. Serkut û kuştinê 
nemaze di herêmên neteweyên çewisandî û 
zorlêkirî ên îranê de, aliyên berfirehtir û 



xurtir bi xwe girtine. Daliqandina dijber û 
azadîxwazên neteweyên îranê bi awayeke 
berçav xurt bûye û bi hezaran ciwanên 
Belûç , Ereb, Kurd, Turkmen, Azerî û Fars, 
di girtîxaneyên rejîmê de di bin îşkenceyên 
giran û dûr li mirovahiyê de ne û ji 
çarenivîsa piraniya wan tu agehiyeke ber 
dest de nine. 


Di sala 2006'an de, dema ku navê 
Komîsyona Mafên Mirovan a NY'ê bû 
Konseya Mafên Mirovan a NY'ê ew gava ji 
aliyê piraniya çalakên mafên mirovan ve bi 
pêgeheke hejiyê pesnê û gavek li pêrewiya 
girîngiya zêdetir danê ya organa han bi 
mafên mirovan hate zanîn. Lê niha ku 
serkut û zext li îranê de di astê xwe yê herî 
bilind de ye û neteweyên bindest ên wî 
welatî hewcehiyeke pitir ji caran bi 
hevkariyê li dijî sîstema serberedayî ya zal| 
bi ser îranê de hene, mixabin tê dîtin k 
berpirsên konseya han biryareke wiha şaş 
digirin. 

Kongireya Neteweyên îrana Federal, bi 
xurtî nerazîbûna xwe li hember biryara han 
a vê dawiyê ya Konseya Mafên Mirovan a 
NY'ê ji bo bi dawîanîna çavdêriya xwe li ser 
rewşa mafên mirovan li îranê de îlan dike û 
vê biryarê hayderek dizane bo rejîma 
Komara Îslamî ku binpêkirina mafê mirovan 
xurtir bike. 

Kongireya Neteweyên îrana Federal, ji 
tev komel û organên navneteweyî yên 
parêzerên mafên mirovan dixwaze ku 
nerazîbûna xwe li hember vê biryara 
Konseya Mafên Mirovan a NY'ê ku bê 
guman û bi eşkere bi merema siyasî hatiye 
girtin, derbibirin û nehêlin pirsa mafên 
mirovan wiha bi hêsanî bibe goriyê dan û 
standinên siyasî û berjewendiyên aborî. 

Kongireya Neteweyên îrana Federal 

30.03.2007 


Daxuyaniya Desteya Nûnerayetiya Koçberên Kurd Ên 

Îranî Li Turkiyê 

(Bakûrê îraqê) Li Dor Terora Koçl û Kurd 


P arêzerên mafê mirovan! 

Rêxistin û navendên siyasî û 
mirovhez! 

Li bajarê Afyon a Turkiyê de, şeva^ 
03.04.2007'an, koçbereke Kurd ê Îranî 
(Bakûrê îraqê) bi navê Eyûb Emînî, yê 
bajarê Bokanê, ji aliyê terorîsteke ser bi 
Komara Îslamî ya îranê ve, êrîş bi ser tê 
kirin û bi derbeya kêrê bi giranî birîndar 
dibe. Her çend ku bi lez li nexweşxaneyê re 
tê şandin, lê ji ber giraniya birînên xwe piştî 
demekê jiyana xwe ji dest dide û diçe nava 
refên karwanê kuştiyên destê gemar ê 
Komara Îslamî ya îranê. 

Hewceye tev aliyan agehdar bikin ku 
kirêgirtiyê han ê rejîmê, midehê du mehan 
bû ku xwe kiribû nava refên koçberan de û 
roja duşem, 26.03.2007'an, koçberan 
dezgehên ewlekariya Turkiyê yên bajarê 
Afyonê û Komîsariyaya Bilind a koçberan li 
Enqerê ji riftar û kiryarên vî terorîstî haydar 
kiribûn, lê mixabin tu gavek di vê derheqê 
de neavêtin. Her çend ku terorîstê han ji 
aliyê polîs ve hatiye girtin, lê heya niha tu 
ronvekirinek li ser nehatiye dan. 

Evane cara yekemîn e ku koçberên Kurd 
ên Îranî yên naskirî bi (Bakûrê îraqê) ku 
pitir ji 5 salan e bi sedema dan û standinên 
dewleta Turkiyê û Komîsariyaya Bilind a 
koçberan hatine dest biser kirin û rastî 



bûyerên dilêş tên. Eva sêyemîn koçber e ku 
di heyamê çend mehên borî de li Turkiyê 
de jiyana xwe ji dest dide û gelek kesên din 
jî gef jê hatiye xwarin û ketine ber êrîşan, 
birîndar bûne û hatine kutan, lê "UNCHR" 
ku li hember parastina canê koçberan de 
berpirsyar e, heya niha jî bê helwest û alî 
bûye û 6 sal e bê sedem koçberên han li 
Turkiyê de ragirtine û tu hevkariyek tevî 
wan nahê kirinê. Em "UNCHR"ê û dewleta 
Turkiyê li hember her cure serhat û 
bûyerekê de bi berpirsiyar dizanin û car din 
ji tev rêxistin , partî û kesayetiyên mirovhez 
dixwazin ku siyaseta bêalîbûnê ya 
"UNCHR"ê mehkûm bikin û zextê bixin ser 
ku ji vê hindê zêdetir wan mirovan ku 
parek ji temenê xwe goriyê azadî û 
rizgariya gel û welatê xwe kirine, di vê 
rewşê de nehêlin û rêyeke kêrhatî ji bo 
çareserkirina pirsgirêka wan peyda bike, 
heta ku ji vê çendê zêdetir rastî bûyerên 
nexweş û dilêşîn nehên. 

Em serbarê mehkûmkirina cinayeta 
han, serxweşiya xwe pêşkêşî malbat, kes û 
kar û hemû dost û hevalên Eyûb Emînî, 
dikin û xwe şirîkê xem û taliya wan dizanin. 
Desteya Nûnerayetiya Koçberên Kurd 
ên Îranî li Turkiyê (Bakûrê îraqê) 
03 . 04.2007 


Biryar Hatiye Girtin Ku 
Teqê Ji Kasibkarên Ser 
Sînoran Were Kirin 



Li gor agehiyên Navenda Nûçeyan 
ya PDK îranê, çend rojên berî ji aliyê 
berpirsên leşkerî yên rejîmê li herêma 
Mirgewer a derdora Urmiyê ve, 
niştecihên gundên nêzîk sînoran 
haydar hatine kirinê ku nêzîk bûn bi 
sînoran qedexe ye û dê teqe ji wan 
kesan were kirin ku guh nedin vê 
biryarê. 

Ew biryara şaş û ne bicî yê bûye 
sedema nigeraniya xelkê û çêbûna 
pirsgirêkan ji xelkê gundên vê deverê 
re, ji ber ku divêt yan zevî û zarên 
xwe yên ku nêzîk sînor in û çavkaniya 
debara jiyana wan, bi cih bihêlin yan 
jî bikevin ber teqeya hêzên rejîmê. 








SIYASÎ 

Hevdîtina Cîgirê Sekreterê Giştî Yê PDK îranê Tevî Berpirsên 

Partiya Komonîst A Fransayê 

B irêz Hesen Şerefî, Ggirê Sekreterê 
Giştî yê PDK îranê, bi hevrêtiya birêz 
Dr. Xusro Ebdulahî, berpirsê Têkiliyên 

Derve yê PDK îranê, roja çarşem, 

11.04.2007'an, hevdîtinek tevî birêz Jak 
Fat, endamê Deftera Siyasî û berpirsê 
Têkiliyên Navneteweyî û birêz Obe Amnî, 
endamê Bîroya Têkiliyên Navneteweyî yê 
Partiya Komonîst a Fransayê, pêk anîn. 

Di vê hevdîtinê de ku li ser pirsên cur bi 
cur yên herêmê û nemaze rewşa îran û 
Kurdistanê pêk hatibû, birêz Şerefî, li ser 
rewşa aloz a îranê basek pêşkêş kir û 
hevdem tevîîşarekirinê bi xizanî, talankirina 
dahatên welat ji aliyê desthilatdarên rejîmê 
ve, rewşa aborî û berfirehbûna gendeliya 
tûşbûnê bi madeyên hişber û laş firoşiyê û 
xurtkirina terorîzma navneteweyî li rêya 
piştevanîkirinê ji girûpên terorîstî û 
serberedayî, maytêkirin di kar û barên 
hundirîn ên îraqê, Efxanistan, Libnan û 
Felestînê, milmilanê li hember xwestek û 
biryarên navneteweyî derheq sekinandina 
mehandina Uraniyûmê, car din ragihand ku 
heta ew rejîme di îranê de li ser kar be, tu 
hêviyek bi guhertinê di îranê de, ewlehiyê 
di herêmê de û ji holêrakirina terorîzmê, 


pêşkêşkirin. 

4- Deng û bas û rapor, ji aliyê birêz 
Ebdula Hicab ve, hate pêşkêşkirin. 

Di roja duyemîn (08.04.2007)'an de, 
semînarê seet 10:15 deqîqeyên sibêdê bi 
awayê jêr de hatî doma karê xwe da: 

5- Standardkirina ragihandina PDK 
îranê ji aliyê birêz Mêhran Îbrahîmî ve, 
hate pêşkêşkirin. 

Di aliyeke din a semînarê cle birêz 
Eseed Fetahî, endamê YXDK îranê, hin bîr 
û ra , rexne û pêşniyar li ser malperên PDK 
îranê û cudahiyên wan tevî malperên 
welatên Ewropayî, pêşkêş kirin. 

Di dawiya basên han de beşdarên 
semînarê bi ser çar girûpan de dabeş bûn û 
her girûpekê piştî seet û nîvan bîr û ra û 
pêşniyarên xwe li ser basên han pêşkêşî 
beşdarên semînarê kirin. 

Para dawiyê ya semênarê hatibû terxan 
kirin ji bo nirxandin û rêzgirtinêji zehmet û 
mandîbûna YCDKÎranê û YXDKÎranê ku di 
heyamê semînarê de dema xwe ji bo 
mêvandariya beşdarên semînarê 
terxankiribûn. Komîteya PDK îranê li 
Norwejê, bi pêşkêşkirina deste gulan û 
lewhên rêzgirtinê, hêviya serkevtinê ji wan 
re xwest. 

Semînarê seet 15'ê piştî nîvroya roja 
08.04.2007'an, bi serkevtin dawî bi karê 
xwe anL 

PDK Îranî - Norwej 


Semînara Beşa Ragihandinê A PDK Iranê Li 
Derveyî Welat Bi Dawî Hat 


R ojên 7 - 8.04.2007'an, bi armanca 
bas û nîqaşê li ser awayên 
ragihandina PDK îranê û ji bo xurt û 

çalaktirkirina vê beşê li derveyî welat, 
semînarekji aliyê Beşa Ragihandina PDK 
îranê li Derveyî Welat û bi hevkariya 
Komîteya PDK îranê li Norwejê li bajarê 
Osloyê (Fjerdingby Skole), pêk hat. Di 
semînarê de hejmareke berçav ji endamên 
partiyê ku li Amerîka, Ewropa û Kanadayê 
de dijîn, beşdar bûn. 


Pêşnîvroya roja şemî, 07.04.2007'an, 
semînarê bi sirûda neteweyî ya "Ey Reqîb" 
û ragirtina deqîqeyekê bêdengiyê ji bo 
bibîranîna Şehîdên rêya azadiyê, bi fermî 
dest bi karê xwe kir. Birêz Qadir Elyasî, bi 
nûnerayetiya Komîteya Norwejê, 
bixêrhatina mêvanan kir û piştre 
axavtinkarên semînarê bi awayê jêr de hatî 
basên xwe pşkêşkirin. 

1- Basek li ser ragihandinê û erkên wê, 
ji aliyê birêz Mecîd Heqî ve, hate 

pêşkêşkirin- 
2 - 

Ragihandina 
PDK îranê, 
naverok û 
awayên wê, ji 
aliyê birêz 
Birahîm Lacanî 
ve, hate 
pêşkêşkirin. 

3- Malperên 
PDK îranê, 
awayên 
birêvebirina 
wan û beşa 
teknîkî a 
malperan, ji 
aliyê birêz Şerîf 
Bêhrûz ve, hate 


mmm 





nahê xuyarkirin. 

Cîgirê Sekreterê Giştî yê PDK îranê, di 
pareke din a axavtinên xwe de bal keşande 
ser xebata azadîxwazane ya tex û qatên 
civakê weke kedkaran, jinan, xwendekaran, 
mamostayan, ronakbîran û nemaze xebata 
neteweyên bindest ên îranê, ji bo 
cihugîrkirina sîstemeke demokratîk û federal 
di îranê de. 

Birêz Şerefî, car din îlan kir ku heke 


Rojava di rastî de alîgir û 
xweziyarê guhertinê di 
îranê de, ewlehiya 
herêmê, zalbûn bi ser 
terorîzmê de û cihgîrbûna 
aştiyê be, divêt ku li cihê 
siyaseta dan û standinê 
tevî Komara Îslamî ’ 
îranê, siyaseta pişti 
ji xebata gelên ° 
hêzên demokrat i 
azadîxwaz hilbijêre. 

Piştre birêz Jak I 
berpirsê Têkiliyên 
Navneteweî yên Partiya 
Komonîst a Fransayê, 
hevdem tevî pesendkirina 

axavtinên birêz Şerefî, îlan kir ku siyaseta 
partiya wî piştevaniyê ji xebata gelên îranê, 
peydakirina rê û çareya sereke ji bo kirîza 
Etomî ya îranê û ji çekxistina giştî di 
pêwendî tevî siyasetên navkî yên îranê de 
ye. 

Di dawiyê de birêz Fat, kêfxweşiya xwe 
ji hevdîtina han anî ziman û li ser dostaniya 
li mêj de ya her du partiyên PDK îranê û 
Partiya Komonîst a Fransayê tekez kir. 

SIYASÎ 


Seredana Şandeke Civata 
Niştîmanî Ya Kurd A Sûriyê Ji 
Deftera Siytasî Ya PDKÎranê 



Roja 
yekşem, 
19.01.1386 
(08.04.200 
7)'an, 
şandeke 
Civata 
Niştîmanî 
ya Kurd a 
Sûriyê ku 


pêkhatibû ji birêz Dr. Yûsif Alo, Dr. Çengîz Heso û Dr. 
Ciwan Heqî, seredana Deftera Siyasî ya PDKÎranê kir û 
ji aliyê birêz Mistefa Hicrî, Sekreterê Giştî û 
Mihemednezîf Qadirî, endamê Deftera Siyasî ya PDK 
îranê ve bi germî pêşwazî jê hate kirin. 

Di vê seredana dostane de, basake siyasî li ser 
rewşa Kurdan li Sûriyê de, siyaseta navneteweyî derheq 
rejîma Sûriyê, guhertiunên Rojhilata Navîn û bandora 
wan li ser pirsa kurd, xebat û tekoşîna Civata Niştîmanî 
ya Kurd a Sûriyê, Amerîka, Ewropa û têkiliyên civatê 
tevî navendên siyasî yên derve û partiyê siyasî yên 
Kurd di guhertinên han de, hate kirin. 

Sekreterê Giştî yê PDK îranê birêz Mistefa Hicrî, di 
vê hevdîtinê de qala dîroka hevkarî û têkiliyên neteweyî 
û niştîmanî yên PDKÎranê tevî tekoşerên Kurd ên Sûriyê 
û partiyên wê yên siyasî kir û car din amadebûna PDK 
îranê ji bo piştîvaniyê ji xebata rewa a gelê Kurd li 
Sûriyê îlan kir û pêwendiyên han bilind nirxandin. 

Komîteya Kongireya Neteweyên 
îrana Federal - Tayê Gotinbêrgê 
Damezirî 

Di daxuyaniyekê de Komîteya Kongireya Neteweyên 
îrana Federal - Tayê Gotinbêrgê, damezrîna xwe wiha 
raginand: 

Neteweyên xebatkar yên îranê! 

Hevwelatiyên hêja! 

Tevgera neteweyên çewisandî, ji tevgera 
nerazêbûnê ve guheriye bo tevgera xweragiriyê li dijî 
siayseta dijî gelî û neteweyî ya rejîma Komara Îslamî ya 
îranê, ji bo bi armanc gihandina vê tevgerê, neteweyên 
çewisandî dirust berevajî zemanê berê, mil bi milê hev 
xebatê li dijî rejîmê didomînin. Heke li îro şûn de di her 
kunceke welatê me de bi her awayekê ku hebe, serkut 
û zext ji aliyê rejîmê ve bi ser gelekê de were sepandin, 
bêguman derya nerazêbûn û piştevaniya neteweyên 
din ên niştcihên îranê di herêmên din de pêl vedide. 

Erê, di rojekî wiha de tev aliyan haydar dikin ku piştî 
çendîn civîn û gotûbêjan derheq pirsa neteweyan li 
bajarê Gotinbêrg a Swêdê de, endamên civînan ku 
nûnerên aliyên siyasî bûn, biryara avakirina tayê 
Gotinbêrgê a Kongireya Neteweyên îrana Federal, 
girtin û dê li îro şûn de di pêrewiay pêşdebirina 
armancên kongireya han de, xebata xwe li dijî rejîma 
hov û dijî gelî ya îranê ji bo pêkanîna guhertinên 
bingehîn û îraneke azad û demokratîk ku hemû 
neteweyek li ser bingehê mafê wekhev û wekheviyê tê 
de bijîn, didomînin. 

Komîteya Kongireya Neteweyên îrana 
Federal - Tayê Gotinbêrgê 

26.03.2007 Tel: 0736434132-07355342069 
- 0708271516 


Gerek Kurt Di Dîrokê De ... 


Amadekar: Nûredîn Sofîzade 



01.04.1959: Roja îlankirina fermî ya rajîma Komara Islamî ya Iranê weke 
sîstema hikûmetî di îranê di bi nav refrandomekê de, piştî ji nav çûna 
rejîma Paşayetiyê. 

02..04.1902: Avabûn û destpêkirina yekemîn sînema di cîhanê de. 
02.04.1903: Hêzên rejîma Komara Îslamî êrîş kirne ser du gundên G< 
û Heleqoçkê li devera Somayê û xelkê sivîl dane ber êrîşê. Di em 
dehan kes ji xelkê sivîl tevî 13 Pêşmergeyên PDK îranê hatne şehîdl 
03.04: Roja Cîhanî ya Tendurustiyê. 

03.04.1947: Lidar vekirina 4 Efserên Arteşa Neteweyî ya Kom 
Kurdistanê, piştî hilweşandina Komara Kurdistanê ji aliyê rejîma Şah ve 
navên Hemîd Mazûcî, Mihemed Nazîmî, Mihemedresûl Nexedeyî 
Ebdulah Roşenfikr. 

04.04.1984: Hêzeke mezin a rejîma Komara Îslamî êrîş kire ser deşta 
Parastin, Şîveco, Novavê, Kanî Espan, Nelos û Çowalane, ku tevî boseya 
Pêşmergeyên hêza Mîneşem berbirû bûn û di encama şer de pitir ji 200 kes 
ji hêzên rejîmê hatne kuştin. Mixabin di vî şerî de 8 Pêşmergeyên PDK 
îranê bi navên Mîrza Ebdulah, Fermanderê Hêza Mîneşem, Husên Şemamî, 
cihgirê Fermanderê Hêzê, Mihemed Girorî, Îbrahîm Hemeşem, Mihemed 
Mosalanî, Îbrahîm Ehmedzade, Elî Şerefzade û Omer Rehîmî di vî şerî de 
şehîd bûn. 

04.04.1997: Dermanayîkirina 80 kes ji Pêşmergeyên PDK îranê bi jehra 
"Saliyom"ê ji aliyê xwefiroşeke rejîma Komara Islamî a îranê li binkeya 
Bazyanê. Bi xweşî ve bi cehd û tekoşîna doktoran her 80 kes ji mirinê rizgar 
bûn. 

05.04.1794: Yek ji rêveberên şoreşa mezin a Feransayê bi navê "Danton" 
bi giyotînê hate kuştin. 

07.04.2003: Bi egera êrîşa hêzên hevalbend bo ser rejîma Bees li îraqê 
de bi serokatiya Amerîkayê, gişt bajar û bajarokên vî welatî hatne 
rizgarkirinê û piştî girtina Bexdayê ji aliyê hêzên hevalbendan bi dawî 
hatina rejîma Bees hate îlankirinê. 

08.04.2000: Siyasetvan û helbestvanê navdar yê Kurd Bîrahîm Ehmed 
koça dawiyê kir. Navhatî heyamekê Sekreterê PDK îraqê bû, ew herwisa 
yek ji avakerên partiya "Komele"ê bû, Birahîm Emed siyasetvanekî navdar û 
herwiha helbestvan û hezkerê wêjeya Kurdîjî bû. 

09.04.1980: Bi dawî hatina pêwendiyên her du welatên Amerîka û îranê 
bi egera dagirkirina balyozxaneya Amerîkayê li bajarê Tehranê ji aliyê kom 
û desteyên Ayetola Xomeynî ve. 

09.04.2006: Bi egera terorkirina "Kazim Recewî", birayê Mesûd Recewî ji 
aliyê rejîma îranê, biryara girtina Elî Felahiyan, Wezîrê Ewlekarî yê rejîma 
îranê yê berê ku di terorê de rola yekemîn lîstibû, hate dan. 

10.04.1997: Piştî 3 salan şopandina dadgeha "Mîkonos"ê li welatê 
Almaniyayê, li ser doseya terorkirina Şehîd Dr. Sadiq Şerefkendî û hevalên 
wî di vî welatî de, di vê rojê de dadgeha Almaniyayê rejîma Komara Îslamî 
a îranê weke rejîmeke terorîstî ku li terora şehîdên han de dest hebû, da 
nasandinê û rêberên sereke ên rejîma îranê weke Xameneyî, Refsencanî, 
Felahiyan û Wilayetî di vê terorê de bi berpirs zanî û mehkûm kir. 

12.04.1995: Pêkhatina kongireya 10'an a PDK îranê li bajarê Hewlêrê. 
13.04.1983: Hêzên rejîma Komara Îslamî di doma cinayetên xwe de, êrîş 
kirin ser gundê Pîrancix a li devera Somayê û pitir ji 20 kes ji xelkê sivîl ku 
mixabin di nava kuştiyan de zarok jî xuya dibûn, kuştin. 

14.04.1986: Mihemed Melatoje, fermande Pel li hêza Mîneşem li bajarê 
Serdeştê û Yehya Biraderan, fermande Pel li hêza Hewşer li derdora bajarê 
Hewşarê ji aliyê rejîmê ve hatne şehîdkirinê. 

14.04.2006: Parlemana Kurdistanê ji bo bîranîna cinayeta Enfalê ji aliyê 
rejîma Bees ve, ev roja weke Roja Bîranîna Enfalê da diyarîkirin. Rejîma 
Bees a îarqê li cinayetekê de bin navê Enfale, li dawiya sala 1980'an de 
pitir ji 182 000 kes ji welatiyên Kurd girtin û bê ser û şûn kirin. 

15.04.2006: Piştî derbazbûna 7 salan li ser radestkirina 6 Kadro û 
Pêşmergeyên PDK îranê bi rejîma Komara Îslamî a îranê, ji aliyê Bizava 
Îslamî a Kurdistanê ve, rejîma îranê di bin zext û givaşa dewleta 
Birîtaniyayê de ragehand ku ev 6 kesên têkoşer û xebatkar hatine kuştin û 
ne zîndanî ne. 

CIVAKÎ 


Rewşa Jiyana Jinên Karker Ên Kurd Di 
Kûrexaneyên îranê De 


Nivîskar: Hacî Tawanî 
Werger: Hemîd Muxtarî 


W ekî hemû kedkarên din, bi hezaran 
jinên karker ên jin jî seba nebûna kar 
bi taybetî kareke jêhatî û baş, ji bo 
bijîva jiyanê û hevkarîkirin tevî hevjînên 
xwe, zarok û mêrên xwe rû li encamdana 
karên herî dijwar anku karkirin di 
kûrexaneyên çêkirina kelpîçan dikin ku ev 
bixasmanî ji bo jinan karekî pir zehmet û 
giran e. 

Karkirin di kûrexaneyan de zêdebarê vê 
çendê ku kareke şev û rojî û di meydaneke 
germ û di nava axê de ye, divêt herdem 



Jinên Kurd serbarê hemû 
berpirsyariyên nava malbatê, tevî mêrên 
xwe di kûrexaneyan de jî kar dikin 
heriyê bigirin û bikin kelpûç, ne tenê ji bo 
jinan belku ji bo mêran jî kareke pir zehmet 
e. 

Jinên Kurd serbarê vê çendê ku divê di 


kûrexaneyan de hevkariya mêrên xwe bikin 
û wekî wan li meydanê de mijûlê kar bin, ji 
aliyekê din ve jî divêt di karê nav malê de 
weke xwedîkirina zarokan, çêkirina xwarin 
û çayê, nan patin û şuştina cil û berg û 
amanan û wd ... jî encam bidin, çimku ji 
dîtingeha mêran de karê han ên jinan in. 

Bi giştî di kûrexaneyan de derfeta 
bêhnvedan ji jinên karker hatiye standinê û 
di dema veheviyanê de jî kar dikin, bo 
mînak dema ku hemû endamên malbatê bo 
nanxwarin û ça vexwarin û bêhnvedanê 
bihev re kom dibin, divêt dîsan jî jin mijûlê 
şuştina amanan, paqijkirina nav malê û ... 
bibin. Heta roja înê jî ku roja bêhnvedanê 
ye, jin sibê heya êvarê mijûlê şuştina 
kincan dibe. 

Jinên pêgiran di kûrexaneyan de 

Hejmarek ji wan jinên ku pêgiran 
(ducanî) ne û di kûrexaneyan de kar dikin, 
ne tenê ji veheviyan û xwarina hewce 
bêpar in, belkî li dirêjahiya gişt dewrana 
pêgiraniya xwe de û heta piştî zarokbûyînê 
jî ji hemû çavdêriyên nojdariyê bêpar in, 
heta çend caran jî ji ber nebûna nojdaran, 
jin zarokê xwe ji dest dide yan bi xwe canê 
xwe ji dest dide û ger jin nemire, divêt piştî 
çend rojan zêdebarê hebûna êş û azara 
piştî zarokbûnê, dîsan karê xwe ên berê 
dest pê bike. 

Evane hemû û zaf tiştên din weke karên 
dijwar ên kûrexaneyê û nexweşxaneyên cur 
bi cur, bûye sebeb ku jinên karker bi tevahî 
di bin zext û givaşan de bin û heta laş û 
rûçikê wan jî weke xwe namîne. 


Eva rast e ku karkirin di kûrexaneyan de 
bi giştî zehmet e, lê ev kara bo jinan du sê 
qat zehmettir e, ji ber ku divêt ew karên 
nav malê jî bikin. Tabkirin û qebûlkirina ev 
hemû karên giran bo jinan pir dijwar e, lê 
xizanî û belengazî ji aliyekê û 
paremayîbûna civaka me ya Kurdî ji aliyek 


-V,. 



Zarok tevî malbatên xwe neçar 
; in di kûrexaneyan de karên 
dijwar bikin 

din ve ê bûye sebeb ku jin bi giştî û 
bixasmanî jinên karker hemû zext û givaş û 
dijwariya jiyanê qebûl bikin. 

JgPivêt eva jî were gotin ku parek ji wan 
zext û givaşên ku li ser jinan dimeşin, 
divegere bo van ne wekhaviyên ku di 
civaka îranê de di navbera jin û mêran de 
heye û bêşik ev ne wekheviya bandora xwe 
li ser komeleyên karkeran de jî daniye. 

Ji bo nehêlana wan newekheviyan û ji 
bo bidestveanîna mafê wekhev a di 
navbera jinan û mêran de eva jin in ku 
divêt pitir ji hemû kesekê li meydanên cur 
bi cur ên kar û jiyanê de xebatê jêre bikin. 


Di Sala Borî De Zawicîn Bi %3 Bûye 
Û Ji Hevqetiyan %9 Zêde Bûye 


Mehmûd Salihî Hate Girtin 



Li gor agehdariyên malpera "IRANNEWS", 
Ehmed Qişmî, berpirsê îdareya Tomarkirinê 
ya Tehranê di hevpeyvînekê de di gel 
"ISNA"yê de, tevî şirovekirina bûyerên girîng 
di sala 1385 (2006)'an a Rojî de, basê 
zêdebûna serhejmariya jihevqetiyanê kir û 
got: Di sala 1385'an de 114 hezar û 900 
bûyerên zewicînê pêk hatiye ku ev hejmara 
li gorî 118 hezar û 552 bûyerên zewicînê di 
sala 1384'an de 3 ji sedê jêrde hatiye. 


Wî 

herwiha got 
ku eva di 
halekê de ye 
ku hejmara 
bûyerên 
telak û 
cudabûna jin 
û mêran di 
sala 1385'an 
de gehîştiye 
24 hezar û 
664 kesan û 
pêka 22 
hezarû 493 
bûyerên 
jihevweqetiy 
anê di sala 
1384'an de 
%9 zêde 
bûye. 



Mehmûd Salihî yek ji 
çalakên naskirî yê bizava 
karkerên îranê, roja duşem, 
09.04.2007'an, ji aliyê 
hêzên ewlekarî ên rejîmê ve 
bi fend û fêlan ber bi 
dadgeha bajarê Seqizê hate 
rakêşan û piştre ber bi 
ciyeke nediyar hate şandin. 


Li gor nûçeya malpera 
karkerên îranê, piştî girtina 
Mehmûd Salihî hevjîn û 
hevalên Salihî bo zanîna 
agehdariyan li ser rewşa wî 
serdana gişt girtîxaneyên 
Seqizê dikin, lê Mehmûd di 
tu yek ji wan girtîgehan de 
nebû. 

Lewra wan seredana 
dadgehê kirin, dadgehê di 
bersiva pirsa wan derheq 
çarenivîsa Salihî de got ku: 
Biryara zindanîkirina Salihî 
hatiye pejirandin û ew bo 
yek sal zîndanê li derveyî 
bajarê hatiye 
mehkûmkirinê û ber bi 
girtîxaneya diyarîkirî hatiye 
şandin. Eva di halekê de 
ye ku heya niha Mehmûd û 
parêzvanên wî li 
pejirandina hûkmê 

CIVAKÎ 


Kuştin Û Xwekuştina Jinan Li Kurdistana 
îraqê Pir Zêde Bûye 


Li gorî agahiyên malpera 
"amude.com"ê, Wezareta Mafên 
Mirovan a Hikûmeta Kurdistana 
îraqê vê dawiyê raportek weşand, 
tê de ragihand ku di sala 2006'an 
de 533 jinan an xwe kuştine yan jî 
hatine kuştin. Li gorî raportê, 
hejmara jinên ku rastî kuştinê 
hatine, sala borî 289 bûn. Di 
raportê de herweha hatiye 
nivîsandin, ku di sala 2005'an de 
radeya jinên ku xwe kuştine, 22% 
bû, lê ew di sala 2006'an de giha 
88 %. 

Herweha li gorî raportê, 
temenên piraniya jinên ku rastî 
zordariyê tên, di navbera 13 û 18 
salî de ne. Raportê destnîşan kir ku 
ji şêweyên zordariyê yên ku li dijî 
jinê têne bikaranîn, lêdan, 
zordariya cinsî, zewicandina bi 
zorê, revandin û rêlibergirtina 



bi zorê ya xwendinê ne. 

Wezîrê Mafê Mirovan ê Hikûmeta Kurdistana 
îraqê, Yûsiv Mihemed Ezîz, got ku li nik 
wezaretê projektek heye ku rê li ber 
zordariyê bigire. Ezîz diyar kir ku ev projekt 
dê bi hevkariya hikumeta Birîtanî pêk bê. Ji 
ber ku li Pakistanê projekteke Birîtanîji bo 
çareserkirina pirsa zordariya li dijî jinê li dar 
e, wezareta kurdî şandekê şandiye 
Pakistanê da ku hikumeta kurdî sûdê ji vê 
projektê bigirin. 


Keçeke Kurd A Êzidî Bû Qurbana 
Namûs Û Şerefê 

Ajansa nûçeyan ya PUK mediayê ragihand, li Başîqê û Behzaniyê ku 10 km dûrî 
Mûsilê ne, duh piştî ku xortekî misilman keçeke êzdî ravandibû, keç ji aliyê merivên wê 
ve hat girtin û çend xortan keçika bi navê "D" bi bahaneya şerefê kuşt. 

Di dema girtina keçikê de ya ji aliyê malbata wê ve xwepêşandan li Başîqe û 
Behzaniyê hat kirin. Xwepêşanderan daxwaz kir ku ew xort û keçikê bikujin. 

Di dema xwepêşandanê de lihevxistin di navbera polîs û xwepêşanderan de bû, du 
kes birîndar bûn û ji nexweşxaneya Şêxan re hatin rakirin. Piştre çend xortan ew keç 
kuşt, lê xortê misilman reviya cihekî nediyar. 

Jêder: PUKmedia 

Li Ser Navê Şeref Û Namûsê Her Sal Bi 
Hezaran Jin Û Keç Tên Kûştinê 

mêrê xwe. 

5000 hejmara diyar e. Lê li gorî 
zaniyariya Dezgeha Efûyê ya Navnetewî 
(Amnesty International), ku bin navê 
kuştinên namûsê de belav kiriye, 
hejmara jinên ku tê kuştin ji 5000Î 
zêdetir e. Tenê li Pakîstanê, her sal 
hezar bûyerên wisan dibin. 

Heyfa namûs û şerefê li gelek 
welatan û civatan tê dîtin. Li gorî 
lêkolînê, hetanî salên 2000'an, kuştinên 
namûsê bêhtir li Bangladeş, Berazîliya, 
Ekvador, Misir, Hindistan, Italya, Urdin, 
Çîn, Pakîstan, Fas, Îngilîstan, Swêd, 
Uganda û li Tirkiyê dibe. 



Li ser navê şeref namûsê her sal bi 
hezaran jin û keç tên kûştinê. Jin bêhtir ji 
bo heyfa şeref û namûsê tên kûştinê û 
hejmara jinên ku dibin qurban, zêdeyî 5000 
e. Û ew dibin hedefa dost û hevalên nêz yê 


Li me biborin 


Xwendevanên hêja yên Agirî! 

Di beşa civakî a hejmara berê ya rojnameya Agirî (60)'an de, di gotara "berfirehbûna nerazîbûna 
Mamostayan ji çi çavkanî digire" de, du şaşî çêbûne ku em bi vî awayî serrast dikin. 

1. Di paragirafa çaran de li cihê peyva bê mifah wergirtin ji çek û ... bi çewtî bi hatibû 
nivîsandin. 

2. Di paragirafa şeşan de jî li cihê hevoka: "di biryarnameyê de 60 rojan derfet ..." 6 hatibû 
nivîsandin. 



Wêne ji aliyê ARARAT 


Rewşa nebaş a aborî ya 
Kurdan li Makûyê di bin siya 
Komara Îslamî ya îranê de 

ÇAND Û HUNER 


BL 


ZÎMAN U RAMAN 


Letîf EPOZDEMÎR 
latifepozdemir@hotmail.com 

Z iman û raman du tiştên gelek girîng 
in di jiyana miletan de. Feylesofê 
Almanî Heîdegger dibêje ku "Ziman 
mala ramanê ye". Lê em dikarin bêjin ku 
ziman çeka netewan e. Yan jî Welat û warê 
miletan e. Rewşa ku bi seh û rihê miletan 
hatiye xemilandin, nîşana neteweperwerî, 
nîştimanperwerî û Millîbûyînê ye. Ziman jî 
hacetê herî mezin ê daxuyanî û jiyandin û 
domandina vî rih û seha millî ye. Zimanê 
xeberdan û axaftinê û yê nivîsandinê, milet 
bi hevre girê dide û dixe girê. Zimanê 
axaftinê ew zimanê rojane û nav malî ye ku 
em û kesên li derveyî me ji hev fêm dikin û 
perwerdiyên bi hevra dikarin daynin. Lê 
zimanê nivîsandinê zêdetir ji bo agahdarî û 
zaniyariyê ye. Hacetê zimanê nivîsandinê jî 
rojname û kovar û pirtûk in. Lewra di 
jiyana civakî de cihê wan gelek giring e. 

Berî zayîna îsa (B.Z.) di sala 60'an de, li 
romayê bi navê "Actadura" nûçederek 
hebûye. Li ser dîwaran, li ser çermê 
heywanên nêçîrê û li ser qela û bircan 
gelek ferman û daxuyanî dihatin nivîsandin 
û aliqandin. Hêj di wan salan de hewcehiya 
nûçegeriyê hatiye dîtin. Li Çînê di dema 
hikimdarTang de (B.Z.618-907) 
karmendên dewletê daxuyanî yên Qesra 
hikimdar bi destan zêde dikirin û di 
geyîştandin destê milet û rûniştevanên bin 
bandora hikimdaran. 

Ji wan roja û hetanî îro zeman guherî, 
pêşveçûyîn û hişyarî zêde bû. Hewcehiya 
rojnameya zêdetir bû. Tîcaret pêşda çû û 
teknolojî roj bi roj li dinyayê gumre bû. 
Rojname û nûçevanî jî digel van bûyeran 
pêşde çû sererast bûn. îro êdî li dinyayê 
Rojnamevaniya kompoterî û teknîkî bi kar 
tê. înternet, navê zeman guhartiye. Lewra 
îro jî qonaxê mere dibêjin: Qonaxê 
Zaniyarî, Civata Zaniyarî, Civata Nûçegerî. 
Lewra îro di saya teknolojiyê de wext kin e 
û agadarî dirêj in. Jiyan xweştir û hêsantir 
e. 

Di dema Mîrekan de, yanî di wextê ku 
dewleta Osmanî li ser kar bû, li gelek 
herêmên Kurdistana Bakûr mîrayetî û 
zimanê xwe dipeyivîn û jiyana wan a civakî 
jî bi rengek kurdayetî bû. Wê demê 
medrese hebûn. Dersên din dihat dayîn. Bi 
tîpên Erebî, lê bi zimanê Kurdî medresa 
karê perwerdehiyê dikirin. Gelek hozan û 
zanayên civata kurda di van medreseyan 
de xwendine û edebiyata Kurdî xurt kirine, 
afirandinên hêja anîne himatê. Gelek 
ulumdar û xwendevanên bijare û navdar di 
van medreseyan de xwendin. 

Lê mixabin ku di salên destpêkê ên 


serkarbûna Komara Tirkiyê de, ev 
medreseyên Kurdistanê hatin rakirin û 
qedexe bû. Zimanê Kurdî jî hetanî çend 
salan xwe parast, lê piştî wexta ziman jî 
hate qedexekirin, navê gund û bajaran hate 
guhartin. Qanûnê paşnaxiye derket û nav û 
paşnavên kurda jî, hate guhartin. Yanî bi 
kurtahî, devê kurda hate girtin, asîmilasyon 
û pişaftinek mezin dest pê kir. Rewş û rohê 
kurda hat birîndarkirin. Rejîm bi dil û can 
xebitî heta ku kurdî jî ji kurdayetiyê dûr 
bike. Yên ku bi vê rewşê qaîl nebûn, ketin 
heps û zindanê, hatin kuştin û nefîkirin. 

Ev rojên pir reş bûn ji bo Kurdên Bakûr. 
Sedema vê yekê jî merc û şertên xebatê 
gelek dijwar bûn. Tam di vê demê de 
rojname û rêxistinên eşkerehî û yên bi xef 
ketin rojevê. Lewra lazim bû ku gel agadar 
be, hişyar be, hay ji xwe hebe, dengê gel bi 
yekcarî nebirin. Ji aliyek din ve jî 
serhildanên dijwar çê bûn û bi hezaran 
kurd hatin kuştin, telef bûn, koçebarê 
bajarên Tirkan bûn. Welat kawil bû, wêran 
û kanbax bû. Zimanê kurdî bi fermî, bi 
qeweta qanûn hate qedexekirin. Ew roj 
rojên çetin û dijwar bûn. Lê ew ne sekinî, 
her kîşiya û em geyîştin van roja ku êdî îro 
rewşa me ji ya duhî, gelek çêtir û baştir e. 

Rojname û kovaran piştî salên heftêya 
gelek xizmetek baş dane Kurdê Bakûr. 
Rêxistin û Partiyên Kurda gelek caran bi 
wan organên xwe bi nav dibûn. Rojname û 
kovar hacetên pir girîng bûn ku milet bihev 
dizeliqand û bi rê dixistin. Alîgir û 
piştevanên rêxistinan di saya serê van 
rojname û kovaran digehîştin hev. 
Rewşenbîrên Kurd bi mêrxasî li ber xwe 
didan. Rojname û kovarên Kurdî û 
Kurdistanî dihatin qedexekirin û cezayên 
mezin didîtin, lê dîsan jî çiraya kurdiyetî her 
şewq û ronahiyê dida. Lewra kovar û 
rojnameyên me, ji bona me, wek çira bûn. 
Rêya milet bi şewqa wan ronahî dibû. 

Li Turkiyê di sala 1960'an de Kudîtayek 
leşkerî çêbû ku ev sîstema nû digel xwe 
hinek reforma jî anî. Di warê, komel, 
rêxistin û rojname û kovara şert û mercên 
nû pêk hatin. Kêm jî be Turkiye berê xwe 
dabû Ewropayê û dixwast ku demokrasiyê 
pêşda bixe. Dikarin bêjin ku salên 1960'an 
destpêka şînbûna îdeolojiya kemalîstî bû ku 
xêncî Kurda bikêrî hemû kesî dihat. Wê 
demê, navê gund û bajarên Kurdistanê 
guherîn. Kurdî carek din qedexe bû. 
Şovenîstî û asîmîlasyon zêdetir pêşda ket. 

Lê rewşenbîrên Kurd jî ji do çêtir bûn, ew jî 
xwe li gora van şertên nû amade kirin û 
dîsa xebata siyasî û çandî dewam kir. 

Pêwîste bê gotin ku piştî şoreşa 1960'an, 
çep û demokratên Turkan nefesek baş 
sitandin. Lewra ezyet û tedaya li ser wan 
kêmtir bû. Ewan, komel û rêxistin û 


sendîkayên pêşverû karîn damezrînin, her 
wiha rojname û kovarên pêşketî çap bikin. 
Pirsên siyasî bê tirs dihatin şirovekirin. 
Mixabin tenê pirsa Kurdayetî bi eşkere 
nedihat şirovekirin û li serî gengeşî nedibû. 
Ev tişt qedexe bû. Lê hinek rewşenbîrên 
Kurd agadarê vê pirsê bûn. Carnan di 
rojname û kovaran de nivîsandine ewan 
hertim behsa pirsa kurdayetî kiriye lê, bi 
navê rojhilatê... 

"Komîteya Yekîtiya Netewî" (Milli 
Birlik Komitesi) ya Komara Tirkiye 
seferberiyek îlan kiribû ku her kesek bi Tirkî 
bipeyive (Vatandaş Tûrkçe konuş) Kurdî di 
nav malê de jî hat qedexekirin. Ji bo vê 
yekê di dibistanên gundan de bi roj zarokên 
Kurd dersê zimanê Tirkî didîtin. Bi şev jî kal 
û pîr û jinên Kurd mecbûrî dianîn dibistana 
û Tirkiyê fêrî van dikirin. Yên ku xwe şaş 
bikin û Kurdî bipeyivin dihatin cezakirin. Li 
ser çiya û zinarên bilind ên Kurdistanê 
"Hevwelatî bi Tirkî bipeyive" hatibû 
nivîsandin. Ev nivîs niha jî gelek ciya xuya 
dike. 

"Komîteya Yekîtîya Netewî" ya 

Tirkiye Kurda xist nufusa xwe û ji bo her 
Kurdekî paşnav derxist, di pênasê van de bi 
cîh kir. Tê zanîn ku Kurd neteweyek Ewropî 
ne û bi bav û kalên xwe têne bi nav kirin. 

Lê Kurdistana Bakûr dewlet qanûneke 
taybetî vî tiştî pişaftiye (asîmîle kiriye) û 
paşnavên ku ji tarîxa Tirk ya nîjandperest û 
şoven hatine bijartin daye Kurdan. 
"Turkkan, Turkoglu, Turkyilmaz, 
Alpaslan, Turker, Turköz, Özturk, 
Turkekul" û edî... nimûneyên berçav in di 
vê babetê de. 

Di van şertan de demokrat û sosyalîstên 
Tirt hinek caran zilma dewletê qebûl 
nekirine û dijî zilma li ser Kurdan derketine. 
Lê dewletê bi dijwarî dengê van biriye. Ji 
tirsan tu kesî nekariye qala Kurdan bike. 

Kar û barên Kurdan ê siyasî û komelî bîvê- 
nevê kişyaye bin erdê, kovar û rojname bi 
yekcarî mane bêdeng. Lê piştî wexta rejîm 
hinekî sist bûye û weşanên Kurdî jî bê vê 
fersendê carek din şîn bûne. Emê niha qala 
van bikin. 

Lazim e em bêjin di vê demê de di 
çapamenî û nivîsaran de ji Kurdistanê re 
digotin: " Dogu" (rojhilat) û Kurdan re jî 
digotinm "Gelê rojhilatê". Nivîskarên Kurd 
yên mîna Kemal Burkay, Huseyîn Erdem, 
Musa Anter, Canîp Yildirim, Tarik Ziya 
Ekîncî, Mehmet Alî Aslan di van mercan de 
jî, dîsa bi vî awayî jî be, behsa rewşa Kurd 
û Kurdistanê kirine. Di rojnama û kovarên 
çep ên Tirkî de gelek nivîsarên van hatine 
çapkirin. Gelek nivîskar jî dîsa bi navên 
musteer, yanî bi navê veşartî gotarên 
nîştimanperwerî nivîsandine. Hinek caran 
motîfên folklorîk û edebî jî, di rûpelên van 
rojnameyan de cîh girtine. 



il!7 


Agirî, hejmar 61, 15’ê Nîsana 2007 


ÇAND U HUNER 


Kaniya Helbestan 


TIRS U SAW 


ADAR JIYAN 

T irs, heke li hemberî xetere û 
erjengiyên heyî wekî bertekeke 
xwezayî were nîşandan, erênî; 

belê heke ji ber bêewleyî û şikdariyên 
civakî be neyinî ye. 

Tirsa ku ji ber êrîşên lewir an jî 
mirovekî/e êrîşkar pêk tê, tiştekî asayî û 
dicih de ye. Ev tirs mirov arasteyî 
xweparastinê dike. Belê fikara ku ji tune 
de di dil û mêjiyê mirov de pêk tê, mirov 
ber bi dubendî û bêewletiyê ve dibe. Bi 
vegotineke din, mirov dikare bibêje tirs, 
bertekeke xwezayî û asayî ye; belê fikar, 
hesteke çêkirî û nîgaşî ye. Bi nimûne; 
gava ku mirov tûşî êrîşa heyînekî har (çi 
mirov û çi jî lewir dibe) were û jê bitirse, 
tiştekî asayî ye. Belê gava ku mirov bi 
fikara ku hemû heyîn (mirov û lewir) 
êrîşkar in, tevbigere, ne tiştekî asayî ye. 
Ev fikr û fikarên dereasayî ku bandoreke 
mezin li ser liv û tevgerên mirov dikin û 
jiyana wî/wê jî diherimînin. 

Tirs û fikarên bêbinyat, hestên 
bawerî û ewlekariyê ji holê radikin. Dost 
û yarenên mirov kêmtir, dijmin û 
neyarên mirov zêdetir dikin. Nirx û 
qîmeta kêmtir, bêbawerî û bêewlehiya 
mirov zêde dikin. Rûmet û şanaziya 
mirov kêmtir, sersarî û serberjêriya mirov 
zêdetir dikin. 

Dê û bav ji ber tirs û fikarên ku 
xisar negihîje zarokên wan, wan esarge 
dikin û çûna derve û listîkên wan li ber 
wan diherimînin. Pispor û zanayên 
zanîngehan bi tirs û fikara ku 
xwendekarên wan zanatir û serkeftîtir 
bibin, serdestiyê li wan dikin. Çînên 
serwer û Dewlet, bi tirs û fikara ku xisar 
negihîje dewleta wan û pergala wan 
hilneweşe, zext û zilma xwe ya li ser gel 
û civakê dikudînin. Bav, bira û mêr, bi 
fikara ku namûsa wan(xwedêgiravî) ji 
dest neçe, nahêlin qîz, xwûşk û jinên 
wan serberdayî bigihên û bigerin. 
Mamosteyên dibistanan, bi tirs û fikara 
ku şagirt û suxteyên wan li paş nemînin, 
ço û kotekên xwe bi kar tînin. 

Ev fikr û fikarên ku mirov arasteyî liv 
û tevgerên bêsinc û bêyom dikin, hemû 
bi hinceta xweparastin û berjewendiyên 
ezperest têne kirin. Hikm û bandora van 
kirinan di tevê civakê de digere û wê 
sews û sermest dike. Civaka ku bi van 



hest û hizran tevdigere ji kesî û her tiştî 
gazinc û lomeyan dike. Di têkiliyên civakî 
de piştrastî, ewleyî û bawerdarî ji holê 
radibe. Her kes ji her kesî piştkul e. 
Pêwendî û danûstandinên dostane qels û 
lewaz dibin. Hevalbendî, piştgirî û 
fedakarî namîne. Her kes bi dilûmê xwe 
dikeve. Çav ji çavan ronî nade. Dexesî, 
pexîlî û çavnebarî wekî nexweşiyeke 
heftpençe di şaneyên civakê de diçêrin. 
Tiralî, nexelî û zexelî raselitî ser mirov 
dibin. 

Mirovên ku bi van hest û hizran tev 
digerin, kêfxweş aramî û hevahengiyên 
civakîji bîr dikin. Civak, her ku diçe 
nêzîkî fikr û hizrên nepak û neyinî dibe û 
ji hest û bestên pak û erênî bidûr dikeve. 
Hemû kar û xebatên xwe di riya dirav û 
pereyan de xerc dikin. Di dahatûya zêç û 
zarokên xwe de nafikirn. Cehd û 
hewldanên wan ji bo nanê zik û rewşa 
îroyîn in. Tevger û têkiliyên wan li ser 
hîmê perjewendiyên rojane ava dibin. Ji 
xwe pêv di tu kesî de nafikirin. 

Civaka ku bawerî û ewledariya wê 
tune be, neçar e ku xwe bispêre tirs û 
fikarên çêkirî û şik û gumanên bêbingeh. 
Kes an jî civakên ku bixwe ewleyiya wan 
tune be, nikarin bi tu kesî ewle bibin. Dê 
ew her gav bitirs û saw tev bigerin û bi 
reşbînî û pêşdarazî nêzîkî mirovan bibin. 
Ne aweriya wan bi wan tê û ne jî ji tu 
kesî bawer dikin. Bi rastî tu kes jî bi wan 
bawer nabe. îcar hest û fikarên ku mirov 
ber bi bêewleyî û bêbaweriyê ve dikin, bi 
qasî ku dost û yarenên mirov kêm dikin, 
ew qasî jî neyar û dijminên mirov zêde 
dikin. Wekî kutê zanîn, îro li ser rûyê 
dinê gelek kes û hêzên êrîşkar her civakê 
ji bo xwe xeter dibînin. Her gav bi 
hestên erjengî û tirsnak nêzîkî mirovan 
dibin. Ji bilî wan tu dostên wan tune ne. 
Ji ber tirs û sawa ku di dilê wan de aj 
daye, ne dikarin bi serbestî bigerin û ne 
jî dihêlin tu kes serbest, azad û serbixwe 
be. Wekî ku Horatius jî dibêje: "Mirovên 
ku di nav tirs û fikaran de bijîn, qet 
nikarin azad bibin". 

Wekî gotina dawî ez dixwazim gotina 
xwe bi gotina Epîktetos bi dawî bikim: 

"Divê mirov ji mişextin, zindan û 
mirinê qet netirse; Divê tenê ji 
tirsonekiyê bitirse." 


Bo Lorîkên Niştîmanê 



Di nava kolanên tarî ên bajar 
Di bin 

Konê asîmanê reş girtî de 
Pêxas û rût 
Sêviyê birçî 
Derî bi derî dikuta 

Û 

Min fêm kir ku 
Li pey 

Pariyek nanê zaha ye 
An 

Qurtek ava cemidî 
Di pexela xwe de min 
Hebek 
Nanê genim 
Hebû 

Ji ratiba seferê 

Anî der, du dil û lerzok 

Lê.... 

Di destên xwe de 
Wî. 

Pênivîsek sor digerand 

Û 

Pirsiyara rûpelek bê nivîs kir 
Da ku binivîse 
Ji 

Dilên hezarên din 
Sêviyên birçî 
Bo 

Lorîkên gel û niştîmanê 
Rû reş û şermîn 
Pir bi ax û of 
Daxist min 
Serî û çûm 

Xwezî. 

Ku min dil hebiya 
Anku sîngek paqij 
Da ku 

Jê bikira mamosta 
Ew 

Sêviyê jîr û zana 

Û 

Tê de binivîsiya 
Hemû 

Dîroka gel û niştîmanê 
Da bimaya her tim 

Û 

Bixwendina, 

Hemû lorîkên cîhanê 

ÇAND Û HUNER 


Ji demên berê heta 
niha ji ber ku civaka 
Kurdî kevneşop bûye û 
deb û edetên paşverû li 
ser hemû aliyên civakê 
serdest bûne, mixabin 


gotine, folklor in û bas 


Iran Xanima Hunermend 


Birûsk Biradostî 


Demek nebihûrî ku 
felek bi îran Xanimê re 
yar nema, piştî ku îran 


jinên Kurd bi kêmî di qada huner û muzîkê û warên din de xuya 
bûne û derfet û delîveya nîşandan şiyan û karîna xwe ji bo xizmet 
bi neteweya Kurd û civaka xwe nebûne. Lê di dîroka neteweya Kurd 
de serbarê ew hemû qeyd û bendên civakê, hinek jinên dilêr, netirs 
û gelhez hebûne ku bi her awayî be derketine qada huner û muzîk 
û çanda gelê xwe û hebûna xwe wekî nivîya civakê selimandine û 
karîne di kar û xebata xwe de gelek serekvtî bin û bibin cihê rûmet 
û şanaziya gel û civaka xwe. 

Yek ji wan Jinên navdar ên Kurd, îran Xanim e. Wê bi 
şikandina nîrê deb û edetên kevneşop weke jineke Kurd derkete 
çepera muzîk û stranbêjiya Kurdî. Iran Xanim di sala 1329'an a Rojî 
(1950) li gundê înçkeso ya herêma Biradost a Urmiyê ji dayîk 
bûye. Navê bavê wê Ebdulrehman û diya wê jî Perîşan bûye. 

îran Xanim piştî ku bi mêrê xwe (Seîd) re dizewice, di gundê 
Somanavayê de cîwar dibe û bi salan li wî gundî dimîne, her di vî 
gundî de bi alîkariya mêrê xwe dest bi dengbêjiyê dike. 

Piştî damezirandina pişka Kurdî ya Radyoya Kurdî a Urmiyê û li 
ser daxwaza Hemîd Yosifî, Mistefa Elîzade û Birê û herwiha 
koma muzîka radyoyê, îran Xanim di sala 1349'an a Rojî de xebata 
xwe ya dengbêjiyê bi awayekî fermî di Radyoya Kurdî ya Urmiyê de 
dest pê kir. 

Helbet berî ku îran Xanim xebata xwe ya dengbêjiyê di radyoyê 
de dest pê bike, bi salan bû ku li gundên herêma Soma û Biradostê 
de wek jineke dengbêj hatibû naskirinê. 

Her çend ku berî îran Xanimê jî li nawçên derdora bajarê Urmiyê 
de - heke bi kêmî jî be - jinên dengbêj hebûne, lê ji ber vê yekê ku 
îran Xanimê rewşeke fermî dabû xebata xwe ya hunerî, wek 
yekemîn jina Kurd a dengbêj li Urmiyê û herêmên derdora wê tê 
hesibandinê. 

îran Xanim di sala 1349'an heta sala 1357'an Rojî ku Komara 
Îslamî a îranê di welêt de dibe xwediyê desthilatê, her mehê du 
caran ji bo qeyd û tomarkirina stiranan tevî keça xwe Gulistan'ê 
serdana Radyoya Kurdî ya Urmiyê dike. 

Ji ber paşverûbûna civaka Kurdistanê û serdestbûna çandên 
xirab yên civakî piraniya naveroka stiran û lavjên ku îran Xanimê 


Xanim nêzîk bi 30 salan bi mêrê xwe (Seîd) re jiya û bû xwediyê 
keçekê û du kuran, Seîd bo cara duyan zewicî û li ser îran Xanimê 
re jineke din tîne. Ev yeke dibe sebeb ku îran Xanim ji mêrê xwe 
cuda bibe heta ku li hember vê kultura ne civakî û paşverû teslîm 
nebe û dijberiyê bike. 

Piştî ku îran Xanimê terka mêr û zar û gundê Somanavayê dike, 
demeke kurt li cem bavê xwe dimîne, piştre ev jî ji bo cara duyem 
dizewice û li bajarê Tehranê niştecih dibe û 3 salan li wir dimîne û 
piştî vê vedigere bajarê Selmasê û 15 salan li vî bajarî dimîne. 

Di wan salên ku îran Xanim li Tehranê de dibe, tu kes jê 
agehdar nine ku navhatî ji kuderê ye? Heta zarokên wê jî! Di vê 
dema bêdengiyê de, îran Xanim çend kasetên xwe yên nû ji bo 
bajarên Kurdistana Turkiyê dişîne ku piştî belavbûna wan kasêtan li 
Turkiyê wiha tê zanîn ku îran Xanim li Bakûrê Kurdistanê dibe, lê 
ne wisan bû. 

Di serdema bêdengiyê de, jiyana îran Xanimê rengeke din bi 
xwe ve digire û herwiha naveroka stiranên wê jî tên guhartin. 
Naveroka piraniya stiranên îran Xanimê ji destpêka jiyana wê ya 
duyê heya çaxê ku diçe ber dilovaniya xwe, di warê bêbextiya mêrê 
Kurd derheq jina Kurd e. 

Hunermend îran Xanim heya dawiya jjyana xwe li xizmeta huner 
û dengbêjiya gelê xwe de bû. Ji zewaca îran Xanimê ya duyan jî, 
keç û kurek wêjnene. 

Hunermend îran Xanim di 31 sal xebata xwe ya hunerî de pitir ji 
100 kasetan di seranserî Kurdistanê de belav kirine. 

Hunermend îran Xanim li 14'ê Gelawêja sala 1380'(2001)an de 
çû ber dilovaniya xwe. 

Derheq bûyera mirina hunermend îran Xanimê tiştên cur bi cur 
têne gotin, lê eva ku bi fermî hatiye ragehandin ewa ye ku wê xwe 
kuştiye.???!!! 

Berhemên dewlemend û stranên diyarî ên îran Xanima 
dengxweş heta heta di nav dilê civatên xelkê Kurdistanê de dê her 
zindî bimînin û xizmet û xebatên wê yên cihê rûmet û serfiraziyê 
nahên jibîrkirinê. 


EDEBIYAT U DIROK 


Loqman Polat 


G elek çîrokên antîk, folklorîk yên gelêrî 
hene ku dikare bibe roman. Edebiyata 
kurdî di hêla romanên ku ji ber bûyerên 

dîrokî hatine afirandin qels e. Di dîroka kurdan 
de wisa bûyerên girîng pêk hatine ku, her 
bûyerek bi serê xwe dikare bibe roman. 

Serkêş û damezrevanê romana kurdî a 
yekem romannivîserê kurd ê Kafkasya'yê 
Erebê Şemo ye. Romana modern -nûjen- ya 
kurdî bi berhemên wî dest pê kiriye û bi 
Mehmed Uzun, Hesenê Metê, Lokman Polat, 
Firat Cewerî, Laleş Qaso, Silêman Demîr, 

Bubê Eser, î. Seydo Aydogan û hwd hatiye 
domandin. Di hêla nivîsîna romanên dîrokî de 
jî Ereb Şemo serî kişandiye. Romana wî ya bi 
navê "Dimdim" li ser bûyereke dîrokî, anku li 
ser berxwedana serdarê kurd, Xanê Çengzêrîn 
ê qumandarê kela Dimdimê ku li hemberê 
farisan pêk hatibû, hatiye nivîsîn. Romana 
Ereb Şemo "Dimdim" romaneke gelek baş e, 
hêja ye. Ev roman li Tirkî jî hatiye 
wergerandin. Romana Ereb Şemo ya bi navê 


"Şivanê Kurd" romana bi kurdî ya yekem e 
ku li bakurê Kurdistanê ji aliyê weşanên 
"Ozgurluk Yolu - Riya Azadî" ve hatiye 
weşandin û belavkirin. 

Çend romanên Mehmet Uzun jî ji ber 
bûyerên dîrokî hatine nivîsîn. Romanên wî yên 
biyografîk û bûyerên ku di wan romanan de 
hatine qalkirin, dîmeneke ji dîroka kurdan ya 
nêzîk radixe ber çavên xwendevanên kurd. 
Romana min a navê "Fîlozof - Katibê Şêx 
Saîd" jî ji ber bûyera serîhildana Şêx Seîdê 
nemir hatiye nivîsîn. Kurteromana min a bi 
navê "Nûrheyata Licî" bi tevahî 
kurteromaneke dîrokî û mîtolojîk e ku bi 
xeyalî, lêbelê bi şêweya kurteromanê hatiye 
afirandin. 

Hinek xwendevanên ku ji edebiyatê fêm 
nakin, berhemên edebî û pirtûkên dîrokî 
têkilhev dikin. Divê ew bizanibin ku; edebiyat 
dîrok nîn e û berhemên edebî pirtûkên dîrokî 
nîn in. Malzemeyê dîrokzan (yan jî dîroknas - 
zimanzanên kurd(!) hêj biryar nedane ku ew ji 
"tarîxçî"yan re bibêjin dîrokzan yan dîroknas.) 
belgeyên rastîn û şîroveyên îlmî, zanîstî ne. 

Yê romannivîser fiction, xeyal, îmge, 



kurgu,tevn û 
taswîr in. 
Herçiqas 
romannivîser 
carna belgeyên 
dîrokî bi kar 
bînin, yan jî ji 
wan feyde, sûd 
bigre jî, ew 
dikare li gor 
keyfa dilê xwe, 
li gor 

mentalîteya 


xwe wan bi kar bîne û bi şêweyeke din taswîr 
bike û şikleke xeyalî bi cureyeke din bide pê. 

Binêrin, li gorê dîrokzanan Kleopatra jineka 
reş, nerind herweha xirab, poza wê xwar e. 
Bejna wê kin e, zikmeşk e, anku qet rind nîn 
e. lêbelê romannivîser dikare Kleopatra'yê pir 
bedew û xweşik bide nîşandan, bi taswîra 
edebî û xeyalî wê rind û spehî bike û weke 
jineka bedew bide rave kirin. Romannivîser li 
gor zewqa xwe dikare her tişt bi xeyalî 
biafrîne, lê dîrokzan nikare weha bike. 

Lewre jî, divê pirtûkên dîrokzanan li gor 
rastiya dîrokî û romanên romannivîser li gor 
hunera edebî bêne şîrovekirin. 

Bese Îdî Çavsorî Û Êrîşên Li 

Di demên dawiyê de li Turkiyê ji hêla dijminên aşitî û 
demokrasiyê, hevalên reşî û xumamiye ve êrîş li ser gelê 
Kurd pêk tê û ji bo tevlihevî çê bibe çi ji destên wan tên 
dikin. Ji bo vê rewşê çapemenî ya Turk bûyeran di 
şewişîni û şovenîzmê nixaf dike, dibe hacet ku çavsorî û 
êrîş li himber gel û siyasetmendarê Kurd pêk tê û siysetik 
reşane tê meşandin. 

Komara Turka di mehên dawîn de bêyî ku zagonê 
xwe yê hundirî pêk bîne, bi şiklek bi rêkûpêk û sift (zêde) 
li himberî birêvebir û şaredarê DTP zor û zerpê bi kar 
tîne û li ser meselek navxweyî ya îraqê li ser 
referandoma Kerkûkê, gelê Kurd gef (tehdît) dike û 
sîkilandinê pêk tîne. Dewleta Tirk û siyasetmedarê wê di 
rojên dawî de bi hevre êrîşik giran li ser Serokê Herêma Kurdistan kek Mesud Barzanî 
dikin. 

Wek hozanê gelê xwe çavsorî û êrîşê li dijî kek Mesûd Barzanî û siyasetmedarên Kurd 
bi tundî lome dikim û dixwazim hemû rewşenbîr, hunermend, demokrat û dezgehên Kurd 
li himber êrîşên qirêj bêdeng nemînin û reaksiyona xwe nîşan bidin. 

Gava meriv li dîrokê dinêre, gelê Kurd tu car li ser cîranê xwe zor û gefê nake, belê 
her wext li dijî êrîş û gefen li ser xwe doza xwe bi geş berdewam kiriye. 

Ez çapemeniya Turkî vexwendinî aşitî û lihevhatinê dikim û dixwazim nebin hacetê 
sîkilandinê û hemû kes bi aramî û berpirsiyarî karê xwe yê demokratîk pêk bîne. Bila 
herkes bizanibe ku ji Kurd û Turka re aşitîk bilezî pêwîst e. Şivan Perwer 

Festîvala Dobey Ya Sînemayê Pêşkêşkirina Fîlma 
Kurdî Ya Dol Qedexe Kir 

Lêjneya Festîvala navneteweyî a Dobeyê ji ber çend egerên siyasî rê neda ku 
fîlma Dol ji derhînana Huner Selîm beşdarî festîvalê bibe. Fîlma Dol heya niha li 12 
festîvalên navneteweyî de pişikdarî kiriye. Eva duhemîn fîlma kurdî ye ku rê nedan 
beşdar be. 

Fîlma Dol qala parvekirina Kurdistana mezin dike û bûyerên wê fîlmê li ser 
sînorên îran, Turkiya û îraqê hatine wêne girtin. 

Fîlma Dol bi awayekî zelal rexne û lomeyê ji Kemalîstan digre. Hunermendên wekî 
Civan Haco, Rojîn, Nezmî Kirik û Bilcîm Balkin li vê fîlma Huner Selîm de pişikdarî 
kirine. Fîlma Dol berhema Hikûmeta Herêma Kurdistanê ye. 



Ser Gelê Kurd! 



Piştî 105 Salan Bo Cara 
Yekemîn Serî Li Nojdar Xist 


Ajansa Nûçeyan 
ya "Peyamnêrê" 
diyar kir, "Todorîka 
Encîlî" yê Romanî 
pitir ji sedsalekê ye 
ku xwe dûr ji bijîşk 
ragirt û bê nesaxî 
dijiya, lê vê dawiyê 
bo cara yekemîn 
serdana bijîşk kir. 

Li gor rojname 
"Senî" a Berîtaniyav 
Todorîka çend rojar 
berî niha bi sedema 




wê ku hinek tirşiyê dem bi ser çûyî xwaribû, tûşî 
nerihetî û nesaxiyê bibû û rû ji nexweşxaneya 
bajarê "Eyas" a Romaniyayê kir. Piştî lêkolînan 
rewşa saxlemiya wî bi giştî baş hat zanînê ku eva jî 
bûye cihê heyrîmayîna nojdar û karmendên wê 
nexweşxaneyê. 

Rojnameya "Sen" li vê derheqê de da zanîn: 
Piştî lêgeriyanek zaf di nava faylên nesaxan de, tu 
faylek bi navê wî nehat dîtinê, û bijîşkan ragihand 
ku eva cara yekemîn e li jiyana xwe de ku seredana 
nexweşxaneyê dike û tu pirsgirêkek saxlemiyê nine, 
tenê li hajêkirinê de gohên wî hinekê zeîf bûne. 


Rawestana Hinartina Petrolê, 
Rojane Qasî 165 Milyon 
Dolarî Ziyanê Li îraqê Dide 


Li gorî 
nûçeya 
PUKmedia 
yê, Wezîrê 
Neftê yê 
îraqê, 

Hisên 
Şehristanî 
di 

daxuyaniy 

ekê de bo ajansa Eswat El îraq ragihand ku bi 
sedema rawestandina hinartina nefta xam bo xetê 
petrolê yê Ceyhanê, rojane bi qasî 165 milyon 
Dolarî ziyan bi îraqê dikeve. 

Şehristanî di wî warî de got:" Niha hinartina 
nefta xam a îraqê di riya xetê petrolê yê Ceyhanê 
ve ku di rojekê de digehe 300 hezar bermîlan, ji ber 
tirsa terorîst û têkderan hatiye rawestandin". 

Wezîrê petrolê yê îraqê di daxuyaniyekê de 
daxwaz ji civata navxweyî a Kerkûkê kir ku 
dameziraweyên wezareta petrol û boriyên neftê ji 
karên terorîstî û têkderan biparêzin. 

Civata Kerkûkê di bersiva axiftinên Şehristanî 
de, Wezareta Petrolê ya îraqê ji ber xemsarî û 
şikestxwarinê di nûkirina dameziraweyên neftê yên 
Kerkûkê ku vedigerin bo salên 1950'an tometbar 
kir. 

Di hema demê de jî rêvebirê şîrketa Teswîq a 
Potrola îraqê, Selah Felah Elemîrî ragihand ku 
şîrketa petrolê ya îraq û Kuweytê rojane qasî 3500 
ton ji berhemên sefandî yên potrolê dişînin îraqê. 























